Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 11/1997. (V. 7.) rendelet — személyi hatályát a fővárosi
Paragraph Index: 208

11/1997. (V. 7.) rendelet — személyi hatályát a fővárosi rendelettel összhangban állapította meg. Az ajánlás elérte célját. 1999/18/II. szám OBH 1337/1995. A panaszos vízmű-érdekeltségi hozzájárulással kapcsolatos ügyében Mezőtúr Város Polgármesteri Hivatal pénzügyi osztályának eljárását sérelmezte. Az országgyűlési biztos az ügyben az Alkotmányban deklarált jogállamiság elvének érintettsége miatt indított vizsgálatot. A panaszos a közigazgatási hivatal jogelődjéhez, a Köztársasági Megbízott Hivatalához fordult, és kérte az önkormányzat fizetési értesítésében szereplő érdekeltségi hozzájárulás elengedését. A kérelem kivizsgálása után megállapították, hogy a vízmű-érdekeltségi hozzájárulás megfizetésére való felszólítás nem az érvényben lévő szabályoknak megfelelően történt, ugyanis azt nem a vízműtársulat elnöke közölte, továbbá jogorvoslati lehetőséget sem biztosítottak. A hivatal az ügy részletes vizsgálata után megállapításait közölte a panaszossal, egyben tájékoztatta, hogy kérelmének megfelelően a vízmű-érdekeltségi hozzájárulás elengedésére nincs lehetőségük. A hivatal ezzel egyidejűleg megkereste az önkormányzat jegyzőjét, közölte az eljárási jogszabálysértés tényét és kérte, hogy a vízmű-érdekeltségi hozzájárulás kivetését vizsgálja felül, és azt jogalap nélkülivé minősítés után törölje. A panaszos beadványához csatolta a polgármesteri hivatalnak azt a 1996. VIII. 1-jén kelt fizetési felszólítását, amelyben a hozzájárulás késedelmi kamattal növelt összegének megfizetésére kötelezi. Ezzel szemben a jegyző a közigazgatási hivatalnak adott válaszában azt írta, hogy már 1994-ben intézkedett a hozzájárulás törlése és a panaszossal szemben folyó hatósági eljárás megszüntetése érdekében. A közigazgatási hivatalhoz felterjesztett iratok között nem volt fellelhető nyoma a jegyző által előadott intézkedéseknek, ezért a hivatal újból megkereste az I. fokú hatóságot, amelyre a jegyző közölte, hogy az intézkedésre csak 1997. III. 11-én került sor. A határozat rendelkező részét a közigazgatási hivatal nem fogadta el, ezért az I. fokú hatóságot a határozat visszavonására és új határozat kiadására kötelezte. Az új határozat a vízműérdekeltségi hozzájárulást törölte. Az országgyűlési biztos vizsgálata megállapította, hogy az önkormányzat olyan jogszabályellenesen közölt kötelezettség behajtására tett intézkedéseket, amely kizárta a panaszos jogorvoslati lehetőségét. A Köztársasági Megbízott Hivatala

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes